Norske MGP-Ira (17) heies frem av Hellas
Popnykommeren fra Oslo er nemlig halvt gresk, og det har ikke gått Hellas hus forbi. En rekke aviser, TV-kanaler og nettsteder har de siste uken vært ivrige etter å presentere ungjenta, som de tydeligvis føler at de har litt eierskap i. – Det er så gøy! De kaller meg sin greske viking, sprudler sangeren på telefon til VG. Ira, som er aktuell med låten «We Don't Worry», har snakket og skypet med flere greske medier enn hun har oversikt over. Greekreporter.com og greske Star er blant dem som har viet den norske MGP-finalisten spalteplass. SPESIAL:Flere MGP-nyheter Ira, som til daglig er elev på musikklingen på videregående skole, er svært overrasket over at utlandet har fanget henne opp, med tanke på at norsk presse har vært mindre på banen.– Jeg aner egentlig ikke hvordan de har fått høre om meg, men det er veldig morsomt når mine greske venner sender meg meldinger og sier at jeg har blitt kjendis i Hellas, sier sangeren, som har gresk far og norsk mor. – Hellas er mitt andre hjemland, føler jeg, selv om jeg er født i Norge. Selvsagt er jeg glad for at de er interessert i meg. Det blir gøy å komme tilbake på besøk og kanskje få noen andre blikk, sier ungjenta, som hver sommer tilbringer to måneder i farens opprinnelige hjemland. Ira er ikke skuffet over manglende respons fra norske medier. – Det har jeg full forståelse for. Alle de andre MGP-artistene har enten vært på talentshow eller har management. De har mange kontakter. Jeg fikk meg manager først for to uker siden, ler 17-åringen.Hun var spent før hun kastet seg ut i MGP-sirkuset og kjenner på nervene nå også. – Når jeg snakker med folk, kan jeg plutselig zoome ut av samtalen og tenke på at liksom ikke alt rundt showet mitt er helt på plass ennå. Jeg gleder meg, samtidig som jeg er redd for å få jernteppe. Man vet aldri hva som kan skje når jeg står foran 1, 5 millioner seere, sier Oslo-jenta. Ira ble utpekt som favoritt da VGs musikkanmelder Stein Østbø ga samtlige bidrag terningkast. Hun har også blitt C-listet på P3. – Den femmeren fra VG var en lykkemelding! Og det å se navnet sitt på P3-lista, er gelt fantastisk. Ira Konstantinidis (Track) We Don't Worry / We Don't WorryIra er den yngste av alle finalistene. Hun skryter av stemningen blant konkurrentene i forkant av det endelige oppgjøret i Oslo Spektrum lørdag. – Jeg kan merke at de andre er mer vant med slike situasjoner. De har en sikkerhet jeg selv håper å være i besittelse av om noen år. På forhånd grublet jeg over om vi kom til å være fiender eller rivaler, men aller er veldig hyggelige. Selvsagt har jeg veldig lyst til å vinne, men jeg føler at jeg allerede har vunnet med tanke på at jeg er én av de 11 som gikk videre av over 800 påmeldte.Ira har to uker fri fra skolen for å konsentrere seg om MGP og innrømmer at det nok går litt utover det faglige. «Verre» blir det hvis hun vinner i Spektrum. Da blir det fullt kjør frem mot den internasjonale finalen i Wien i mai. – Men da får jeg mer fri! Og gyldig fravær hadde vært deilig! smiler sanghåpet. Iras manager Kjell-Gabriel Hendrichs forklarer til VG at han har blitt blir nedringt de siste dagene av utenlandske medier som vil skrive om 17-åringen. – Også Island, Portugal og Italia er ivrige, men jeg har måttet si nei til mange fordi det er knapt med tid nå før finalen. Vi lurer jo litt på hva all denne interessen bunner i, men når det gjelder Eurovision-fansen, så spres nyhetene fort.Manageren håper på mange stemmer fra Hellas dersom Ira blir Norges representant i Østerrike. – Hellas gir jo alltid 12 poeng til Kypros, men hvis Ira vinner, så går nok dette utover Kypros. Da kommer Kypros til å slite skikkelig, ler en optimistisk Hendrichs. Hellas stiller selv med låten «One Last Breath» fremført av den gresk-kypriotiske artisten Maria Elena Kyriakou (31). Er dette tidenes verste MGP-låt? DISKUTER:Hvem håper du vinner for Norge? Si din mening i VGs uhøytidelige avstemning og diskuter i kommentarfeltet under artikkelen.
Mens Ira Konstantinidis ikke har fått altfor mye oppmerksomhet i Norge før lørdagens finale, har grekerne kastet seg over 17-åringen.